تاند (شنبه، د سنبلې ۱) د کونړ د والي ویاند عبدالغني مصمم وایي، چې تېره شپه وسله والو طالبانو د کونړ په مرورې ولسوالۍ کې د امنیتي ځواکونو پر پوستو بریدونه کړي۔

مصمم زیاتوي، طالبان د افغان ځواکونو له سخت غبرګون سره مخ شوي۔

د نوموړي په خبره د افغان ځواکونو په ځوابي بریدونو او کمین کې شپږ تنه طالب وسله وال وژل شوي او ۱۳ نور ټپیان شوي دي۔

د والي ویاند مصمم وایي د طالبانو په بریدونو کې افغان ځواکونو ته زیان نه دی اوښتی۔

بل لورته وسله والو طالبانو بیا په دې اړه رسنیو ته څه نه دي ویلي